תקנות נכי רדיפות הנאצים (סדרי דין בועדת ערר)

{{ח:התחלה}}
{{ח:כותרת|תקנות נכי רדיפות הנאצים (סדרי דין בועדת ערר), תשל״ד–1973}}
{{ח:קטע3||תקנות סדר הגשת ערר וסדר הדין בועדת העררים}}

{{ח:פתיח-התחלה}}
{{ח:תיבה|ק״ת תשל״ד, 450|תקנות נכי רדיפות הנאצים (סדרי דין בועדת ערר)|https://olaw.org.il/takanot/takanot-3107.pdf}}; {{ח:תיבה|תשל״ו, 732|תיקון|https://olaw.org.il/takanot/takanot-3452.pdf}}; {{ח:תיבה|תשנ״ט, 174|תיקון|https://olaw.org.il/takanot/takanot-5942.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק נכי רדיפות הנאצים#סעיף 17א|סעיף 17א}} {{ח:חיצוני|חוק נכי רדיפות הנאצים|לחוק נכי רדיפות הנאצים, תשי״ז–1957}}, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדה“ – ועדת העררים שנתמנתה לפי {{ח:חיצוני|חוק נכי רדיפות הנאצים#סעיף 16|סעיף 16 לחוק}};
{{ח:ת|סוג=הגדרה}} ”החלטה“ – החלטת הרשות המוסמכת לפי {{ח:חיצוני|חוק נכי רדיפות הנאצים#סעיף 7|סעיף 7 לחוק}}.

{{ח:סעיף|2|התיחסות למהות הערר (לענין {{ח:חיצוני|חוק נכי רדיפות הנאצים#סעיף 17|סעיף 17}})|תיקון: תשנ״ט}}
{{ח:תת|(א)}} הרואה עצמו נפגע על ידי החלטת הרשות המוסמכת רשאי לערור עליה לפני הועדה בתוך שלושים ימים מיום שהגיעה אליו ההודעה על החלטת הרשות המוסמכת; אולם רשאית הועדה להאריך לו את מועד הערר לתקופה נוספת שלא תעלה על ארבעה עשר יום.
{{ח:תת|(ב)}} העורר ימסור לועדה או ישלח בדואר רשום לפי מענה שפורסם ברשומות, את כתב הערר בשני עתקים.
{{ח:תת|(ג)}} היה מענה של הועדה בית משפט, יימסר כתב הערר כאמור במשרד הרישום של אותו בית משפט.

{{ח:סעיף|3|פרטי הערר}}
{{ח:ת}} בכתב הערר יפורטו –
{{ח:תת|(1)}} שמו של העורר, תארו, משלח ידו ומענו;
{{ח:תת|(2)}} תכנה של ההחלטה;
{{ח:תת|(3)}} התאריך שבו ניתנה ההחלטה ושבו היא נמסרה לעורר;
{{ח:תת|(4)}} נימוקי הערר, לרבות נימוקים משפטיים, כל נימוק בפסקה מיוחדת ובקיצור;
{{ח:תת|(5)}} הסעד המבוקש.

{{ח:סעיף|4|צירוף מסמכים}}
{{ח:ת}} לכתב הערר יצורפו שני העתקים של תצהיר לאימות העובדות שעליהן מסתמך העורר.

{{ח:סעיף|5|חתימת הערר}}
{{ח:ת}} כתב הערר ייחתם ביד העורר או ביד בא כוחו.

{{ח:סעיף|6|הגבלת הסעד המבוקש}}
{{ח:ת}} אין העורר רשאי לבקש בכתב הערר סעד שלא נכלל בזה שביקש מאת הרשות המוסמכת.

{{ח:סעיף|7|העברת כתב הערר לרשות מוסמכת}}
{{ח:ת}} הוגש ערר לועדה, ישלח יושב ראש הועדה לרשות המוסמכת עותק אחד של כתב הערר ושל כל מסמך שצורף אליו.

{{ח:סעיף|8|תשובת הרשות המוסמכת}}
{{ח:ת}} הרשות המוסמכת רשאית להגיש לועדה תשובה מנומקת, תוך ארבעה עשר יום מהיום שנמסר לה עותק כתב הערר.

{{ח:סעיף|9|חתימת התשובה}}
{{ח:ת}} התשובה תיחתם ביד הרשות המוסמכת או ביד בא כוחה.

{{ח:סעיף|10|העברת התשובה לעורר}}
{{ח:ת}} יושב ראש הועדה ישלח לעורר עותק אחד של התשובה ושל כל מסמך שצורף אליה.

{{ח:סעיף|11|מסירת תיק הרשות המוסמכת}}
{{ח:תת|(א)}} הרשות המוסמכת תמסור לועדה תוך המועד שנקבע להגשת התשובה את התיק הכולל את בקשת העורר שהוגשה לה ואת כל המסמכים וחומר הראיות שהיו בפניה, לרבות פרוטוקולים של העדויות שהושמעו בפניה וששימשו יסוד להחלטתה (להלן – התיק).
{{ח:תת|(ב)}} הרשות המוסמכת תמסור לועדה את התיק בין אם הגישה תשובה לפי {{ח:פנימי|סעיף 8|תקנה 8}} ובין אם לא הגישה.

{{ח:סעיף|12|קביעת מועד לשמיעת הערר}}
{{ח:תת|(א)}} יושב ראש הועדה יקבע מועד לשמיעת הערר וישלח הזמנות לעורר ולרשות המוסמכת, ארבעה עשר יום לפחות לפני מועד השמיעה.
{{ח:תת|(ב)}} נתברר ליושב ראש הועדה מכתב הערר, מכתב התשובה או מהתיק שאין חילוקי־דעות ביחס לשאלות שבעובדה, רשאי הוא להורות לבעלי הדין לסכם בכתב בדרך הנראית לו, במקום לקבוע מועד לשמיעת הערר, ובלבד שיתן לעורר או לבא כוחו, על פי דרישתם, הזדמנות להשמיע דבריהם בעל פה.

{{ח:סעיף|12א|איחוד עררים|תיקון: תשל״ו}}
{{ח:ת}} יושב ראש הועדה רשאי לאחד את הדיון בשני עררים או יותר, שבהם העורר הוא אותו אדם או מתעוררות אותן שאלות משפטיות או עובדתיות.

{{ח:סעיף|13|טענות פגם}}
{{ח:תת|(א)}} בשמיעת הערר לא תיזקק הועדה לכל טענות של פגם בצורת כתב הערר אלא אם נמסרה הודעה בכתב על כך לעורר לפחות שבעה ימים לפני היום שנקבע לשמיעת הערר והעורר לא תיקן את הפגם לפני אותו מועד.
{{ח:תת|(ב)}} נמסרה הודעה כאמור בתקנת משנה (א) והעורר לא תיקן את הפגם בעוד מועד, רשאית הועדה – מטעמים מיוחדים שתפרש בהחלטתה ובתנאים שתקבע – להרשות לעורר לתקן את הפגם.

{{ח:סעיף|14|מחיקת הערר או פרטים ממנו}}
{{ח:תת|(א)}} הרשות המוסמכת רשאית, בכל עת עד ליום שנקבע לשמיעת הערר לבקש מהועדה –
{{ח:תתת|(1)}} למחוק ערר שאיננו מנומק או שאינו מגלה עילה, או שהוא טרדני או קנטרני;
{{ח:תתת|(2)}} למחוק את הערר מאחר שלא פורטו בו נימוקי הערר;
{{ח:תתת|(3)}} למחוק מכתב הערר כל דבר שאינו דרוש לענין.
{{ח:תת|(ב)}} הועדה רשאית למחוק את הערר או כל דבר מכתב הערר, כאמור בתקנת משנה (א), גם אם לא נתבקשה לכך מאת הרשות המוסמכת.

{{ח:סעיף|15|עיון בחומר הראיות}}
{{ח:ת}} העורר יהא רשאי בשעות קבלת הקהל הנהוגות במשרדי הממשלה, לעיין בתיק במשרד הרשות המוסמכת ולעשות לעצמו העתקים מהמסמכים שבו.

{{ח:סעיף|16|תיקון כתב הערר|תיקון: תשל״ו}}
{{ח:תת|(א)}} ועדת הערר רשאית בכל עת עד לסיום הדיון בפניה, להרשות לעורר לתקן את כתב הערר; החליטה הועדה להרשות את התיקון, יגיש העורר את כתב הערר המתוקן בשני עתקים, תוך המועד שהועדה קבעה.
{{ח:תת|(ב)}} יושב ראש הועדה ישלח לרשות המוסמכת עותק אחד של כתב הערר המתוקן; הרשות המוסמכת רשאית להגיש תשובה תוך המועד שקבעה הועדה בהחלטתה.
{{ח:תת|(ג)}} הוראות תקנות אלה בדבר כתב הערר וכתב התשובה יחולו, בשינויים המחוייבים, על כתב הערר המתוקן והתשובה עליו.
{{ח:תת|(ד)}} סמכויות הועדה לפי תקנה זו ניתנות אף ליושב ראש שלה.

{{ח:סעיף|17|ראיות}}
{{ח:ת}} העורר והרשות המוסמכת רשאים להביא ראיות בפני הועדה, בכפוף לאמור בתקנות אלה.

{{ח:סעיף|18|הגשת רשימת שאלות|תיקון: תשל״ו}}
{{ח:תת|(א)}} רצה העורר לחקור אדם שהעיד בפני הרשות המוסמכת, הן בכתב והן בעל־פה, בענין נושא הערר, ושלא היה עד של העורר, יגיש לועדה בשני עתקים רשימת השאלות שברצונו לשאול אותו אדם (להלן – רשימת השאלות) שבעה ימים לפחות לפני המועד לשמיעת הערר.
{{ח:תת|(ב)}} יושב ראש הועדה ישלח העתק אחד של רשימת השאלות לרשות המוסמכת.
{{ח:תת|(ג)}} הוראות {{ח:פנימי|סעיף 14|תקנה 14}} יחולו על רשימת השאלות, בשינויים המחוייבים.

{{ח:סעיף|19|הגבלת החקירה לרשימת השאלות}}
{{ח:ת}} העורר לא ישאל, בחקירתו בפני הועדה, עד כאמור {{ח:פנימי|סעיף 18|בתקנה 18}} שאלה שלא פורטה ברשימת השאלות, זולת אם הועדה – מטעמים מיוחדים שתפרש בהחלטתה – הרשתה לעשות כן.

{{ח:סעיף|20|הזמנת עדים מטעם העורר}}
{{ח:תת|(א)}} עורר שברצונו להזמין אדם להתייצב בפני הועדה כדי להעיד או כדי למסור מסמך, יגיש ליושב ראש הועדה בקשה לכך בשני עתקים, שבעה ימים לפחות לפני המועד לשמיעת הערר.
{{ח:תת|(ב)}} בקשה כאמור בתקנת משנה (א) תפרט את שמו ואת מענו של העד, את מקצועו וכן את העובדות שנטענו בכתב הערר שלהוכחתן ברצונו להזמין אותו אדם.
{{ח:תת|(ג)}} יושב ראש הועדה ישלח לרשות המוסמכת עותק אחד של הבקשה.

{{ח:סעיף|21|סירוב להתיר הזמנת עד}}
{{ח:ת}} יושב ראש הועדה רשאי לסרב לבקשת העורר להזמין אדם להעיד אם, לדעתו, הבקשה היא טרדנית או קנטרנית.

{{ח:סעיף|22|פקדון לכיסוי הוצאות העדות}}
{{ח:ת}} יושב ראש הועדה רשאי להתנות את הוצאת ההזמנה כאמור {{ח:פנימי|סעיף 20|בתקנה 20}} בהפקדת סכום לכיסוי ההוצאות של הזמנת העד, לרבות שכר הבטלה שייפסק לזכותו, בשיעור שיקבע יושב ראש הועדה ושלא יעלה על שיעור שכר הבטלה שבית משפט היה רשאי לפסוק לזכותו של העד אילו הוזמן להתייצב בפניו בהליכים אזרחיים; יושב ראש הועדה רשאי גם להתנות את ההזמנה במתן ערובה לתשלום ההוצאות כאמור, כפי שנראה לו סביר בנסיבות הענין.

{{ח:סעיף|23|תצהיר על תוכן העדות מטעם העורר}}
{{ח:ת}} לא תישמע עדות מטעם העורר אלא לאחר שהעורר מסר ליושב ראש הועדה, שבוע ימים לפחות לפני המועד שנקבע לשמיעת העדות, תצהיר בשני עתקים על העובדות שעליהן תישמע העדות, או אם הועדה מטעמים מיוחדים שתפרש בהחלטתה, התירה את שמיעתה; העתק התצהיר יומצא לרשות המוסמכת.

{{ח:סעיף|24|עדות בפני הרשות המוסמכת כראיה}}
{{ח:ת}} הודיע העורר על רצונו לחקור אדם כאמור {{ח:פנימי|סעיף 18|בתקנה 18}}, לא תשמש עדותו של אותו אדם שניתנה בפני הרשות המוסמכת ראיה, אלא אם היה אותו אדם נוכח בשמיעת הערר כשהוא מוכן לחקירה בשאלות שפורטו ברשימת השאלות, או אם הועדה היתה משוכנעת שקבלת העדות דרושה למען הצדק.

{{ח:סעיף|25|אופן הגשת תעודה רפואית}}
{{ח:ת}} תעודה של רופא על מצב בריאותו של אדם תהא בתצהיר שיצורף לו כרטיס החולה ושייערך לפי {{ח:פנימי|תוספת טופס 1|טופס 1 שבתוספת}}, ולא תקבל הועדה תעודה של רופא על מצב בריאותו של אדם שלא בתצהיר כאמור אלא אם ראתה טעם מיוחד לכך שתפרש בהחלטתה.

{{ח:סעיף|26|אופן הגשת חוות דעת רפואית}}
{{ח:ת}} חוות דעת של רופא בשאלה שבידיעתו המקצועית תהא בתצהיר לפי {{ח:פנימי|תוספת טופס 2|טופס 2 שבתוספת}}, ולא תקבל הועדה חוות דעת בכתב שלא בצורה האמורה אלא אם ראתה טעם מיוחד לכך שתפרש בהחלטתה.

{{ח:סעיף|27|חקירה שכנגד}}
{{ח:תת|(א)}} רצה בעל דין לחקור את המצהיר בתצהיר חקירה שכנגד, יודיע על כך לבעל הדין שהגיש אותו וידרוש את התייצבותו של המצהיר לשם חקירה שכנגד בשעת הדיון בערר; ההודעה תומצא בעוד מועד כדי ליתן למצהיר שהות מספקת להתכונן ולבוא למקום הבירור של הערר.
{{ח:תת|(ב)}} לא התייצב המצהיר בהתאם להודעה, לא ישמש התצהיר ראיה אלא אם החליטה כך הועדה מטעמים מיוחדים שתפרש בהחלטתה.
{{ח:תת|(ג)}} הועדה רשאית, בכל עת, לדרוש מיזמתה היא את התייצבותו של מצהיר לשם חקירה.

{{ח:סעיף|28|הארכת מועדים|תיקון: תשל״ו}}
{{ח:ת}} הועדה או היושב ראש שלה רשאים, מטעמים מיוחדים שיפורשו בהחלטתם, להאריך כל מועד שנקבע בתקנות אלה או על פיהן, למעט {{ח:פנימי|סעיף 2|תקנה 2(א)}}.

{{ח:סעיף|29|חזרה מן הערר}}
{{ח:ת}} העורר רשאי בכל עת לחזור בו מן הערר על ידי מתן הודעה בכתב לועדה על ביטולו; ההודעה תוגש בשני עתקים ויושב ראש הועדה ישלח העתק אחד ממנה לרשות המוסמכת.

{{ח:סעיף|30|הוצאות במקרה של ביטול}}
{{ח:ת}} הועדה רשאית, על פי בקשת הרשות המוסמכת, שתוגש לה תוך ארבעה עשר יום מיום שנמסרה לה הודעת הביטול כאמור {{ח:פנימי|סעיף 29|בתקנה 29}}, לחייב את העורר בהוצאות הערר, כולן או מקצתן.

{{ח:סעיף|31|שמיעת הערר}}
{{ח:ת}} תמה גביית הראיות, או לא נגבו ראיות בכלל, תשמע הועדה תחילה את טענות העורר ולאחר מכן את טענות הרשות המוסמכת; הועדה רשאית, ככל שהדבר ייראה לה, להתיר לעורר להשיב לטענות הרשות המוסמכת.

{{ח:סעיף|32|אי־התייצבות העורר}}
{{ח:ת}} לא התייצב העורר לפני הועדה במועד שנקבע לשמיעת הערר והוכח לועדה שההזמנה הומצאה לו, תבטל הועדה את הערר, זולת אם החליטה, מטעמים מיוחדים שתפרש בהחלטתה, לדון בערר.

{{ח:סעיף|33|אי־התייצבות הרשות המוסמכת}}
{{ח:ת}} לא התייצבה הרשות המוסמכת לפני הועדה במועד שנקבע לשמיעת הערר, והוכח לועדה שההזמנה הומצאה לה, רשאית הועדה לדון בערר ולהחליט שלא בפניה.

{{ח:סעיף|34|דחיית הדיון}}
{{ח:ת}} הועדה רשאית לדחות את שמיעת הערר למועד אחר, ומשהתחילה בשמיעתו – לדחות את המשך הדיון בו, אם הדחיה דרושה, לדעתה, למען הצדק.

{{ח:סעיף|35|הגבלת הדיון לנימוקים}}
{{ח:ת}} הועדה לא תיזקק לכל נימוק שלא פורש בכתב הערר או בכתב התשובה או שלא היה נימוק להחלטת הרשות המוסמכת, ולא תיזקק לכל נימוק ולכל טענה של העורר שלא הביאם בפני הרשות המוסמכת, אלא אם היא משוכנעת שהנימוק או הטענה נשמטו מטעמים שלא היתה לבעל הדין המבקש להיעזר בהם שליטה עליהם.

{{ח:סעיף|36|פרטים נוספים וראיות נוספות|תיקון: תשל״ו}}
{{ח:תת|(א)}} הועדה רשאית להורות על הגשת פרטים נוספים והמצאת ראיות נוספות בכל ענין הנזכר בכתב הערר, בכתב התשובה או בהחלטה שעוררים עליה או ביחס לכל נימוק שהועדה החליטה להיזקק לו כאמור {{ח:פנימי|סעיף 35|בתקנה 35}}.
{{ח:תת|(ב)}} סמכויות הועדה לפי תקנה זו ניתנות גם ליושב ראש שלה.

{{ח:סעיף|37|אי־קיום הוראות הועדה}}
{{ח:תת|(א)}} לא קיים העורר את המוטל עליו מאת הועדה או היושב ראש שלה לצרכי ניהול הדיון בערר, רשאית הועדה למחוק את הערר.
{{ח:תת|(ב)}} לא קיימה הרשות המוסמכת את המוטל עליה מאת הועדה או היושב ראש שלה לצרכי ניהול הדיון בערר, רשאית הועדה להחליט בערר בלי להתיר לרשות המוסמכת להשמיע דבריה.

{{ח:סעיף|38|החזרת ערר}}
{{ח:ת}} בוטל ערר לפי {{ח:פנימי|סעיף 32|תקנה 32}}, רשאי העורר, תוך ארבעה עשר יום מיום המצאת ההחלטה על הביטול לידיו, לבקש מהועדה להשיב את הערר; הוכיח העורר כי נבצר ממנו, מסיבה מספקת, להתייצב במועד הקבוע לדיון, רשאית הועדה להשיב את הערר, בתנאים שייראו לה בדבר תשלום הוצאות.

{{ח:סעיף|39|אופן גביית ראיות}}
{{ח:ת}} בכל ענין שלא נקבעה לו הוראה מיוחדת בתקנות אלה תהא גביית הראיות בדרך הנראית לועדה כמועילה ביותר לבירור השאלות העומדות להכרעתה.

{{ח:סעיף|39א|שינוי בהרכב הועדה|תיקון: תשל״ו}}
{{ח:ת}} נבצר מחברי הועדה, כולם או מקצתם, מסיבה כל שהיא לסיים את הדיון בערר, בין שהתחילו בגביית ראיות ובין שטרם התחילו בה, רשאית ועדה אחרת להמשיך בדיון מן השלב שאליו הגיעה הועדה הקודמת, ורשאית היא, לאחר שנתנה הזדמנות לרשות המוסמכת להשמיע את טענותיה לענין, לנהוג בראיות שנגבו על ידי הועדה הקודמת כאילו גבתה אותן בעצמה או לחזור ולגבותן, כולן או מקצתן, הכל אם לא ביקש העורר שהערר כולו או מקצתו יישמע מחדש בפני הועדה האחרת.

{{ח:סעיף|40|המצאת מסמכים}}
{{ח:ת}} מסמך שיש להמציא או לשלוח על פי תקנות אלה לבעלי הדין יומצא אישית, או בדרך שמוסרים כתב בי־דין בהליכים אזרחיים בבית משפט.

{{ח:סעיף|41|ייצוג על ידי היועץ המשפטי לממשלה}}
{{ח:ת}} הרשות המוסמכת רשאית להיות מיוצגת בכל הליכי הערר על ידי היועץ המשפטי לממשלה או נציגו.

{{ח:סעיף|42|הוצאות}}
{{ח:ת}} הוצאות הערר וכל הליך שבו יהיו בשיקול דעתה של הועדה.

{{ח:סעיף|43|סטיה מהוראות התקנות}}
{{ח:ת}} הועדה רשאית, בהסכמת בעלי הדין, לסטות מהאמור בתקנות אלה, מטעמים מיוחדים שתפרש בהחלטתה, כאשר הדבר נראה לה לבירור מועיל וצודק של השאלות העומדות להכרעתה.

{{ח:סעיף|44|מרשם}}
{{ח:ת}} דיוני הועדה יירשמו בדרך שיורה עליה יושב ראש הועדה.

{{ח:סעיף|45|החלטת הועדה}}
{{ח:ת}} החלטת הועדה תיערך בכתב ותיחתם ביד היושב ראש ובידי חברי הועדה.

{{ח:סעיף|46|מסירת העתק ההחלטה}}
{{ח:ת}} העתק החלטת הועדה מאושר ביד היושב ראש יישלח לעורר ולרשות המוסמכת סמוך ככל האפשר למתן ההחלטה.

{{ח:סעיף|47|הוראות מעבר}}
{{ח:ת}} כתב ערר שהוגש לפני תחילתן של תקנות אלה, רשאי יושב ראש הועדה להורות על איזה הליכים שבערר יחולו התקנות.

{{ח:סעיף|48|תחילה}}
{{ח:ת}} תחילתן של תקנות אלה היא ביום השלושים מיום פרסומן.

{{ח:סעיף|49|השם}}
{{ח:ת}} לתקנות אלה ייקרא ”תקנות נכי רדיפות הנאצים (סדרי דין בועדת ערר), תשל״ד–1973“.

{{ח:קטע2|תוספת|תוספת}}

{{ח:סעיף*|עוגן=תוספת טופס 1}}
{{ח:ת}} '''טופס 1:''' תצהיר {{ח:הערה|(הגשת תעודה רפואית)}} {{ח:הערה|({{ח:פנימי|סעיף 25|תקנה 25}})}}

{{ח:סעיף*|עוגן=תוספת טופס 2}}
{{ח:ת}} '''טופס 2:''' תצהיר {{ח:הערה|(הגשת חוות דעת רפואית)}} {{ח:הערה|({{ח:פנימי|סעיף 26|תקנה 26}})}}

{{ח:חתימות|ט״ז בכסלו תשל״ד (11 בדצמבר 1973)}}
* '''גולדה מאיר'''
ראש הממשלה ושר המשפטים
{{ח:סוגר}}
{{ח:סוף}}
[[קטגוריה:בוט חוקים]]